Eloy Moreno

Eloy Moreno Olaria (Castelló de la Plana, 1976ko urtarrilaren 12a - ) gaztelaniaz jarduten duen idazle espainiarra da. El bolígrafo de gel verde izeneko lehen eleberriak ezagun egin zuen.

 Ibilbidea 
Kudeaketako Informatikako injenieritza tekniko ikasketak egin zituen Jaume I.a Unibertsitatean eta Castellóko udaletxean hasi zen lanean. 

2009an El bolígrafo de gel verde idatzi zuen eta 3.000 kopia saldu ondoren Espasa argitaletxeak fitxatu zuen. Gaur egun 200.000 kopia saldu ditu eta Penguin Random House taldeak lortu ditu haren eskubideak. Ingelesera, italierara, neerlanderara, taiwanerara eta errusierara itzuli da, besteak bete.

2013an Lo que encontré bajo el sofá atera zuen. Toledon kokatzen da istorioa eta hiri hartan bisita gidatua eginez aurkeztu zuen liburua. Ordutik hainbat ibilaldi gidatu egin izan ditu hirian, 300 pertsona ere biltzen dituelarik.

2015ean Cuentos para entender el mundo (euskaraz: Mundua ulertzeko ipuinak) proiektua burutu zuen. Antzinako ipuin herrikoiak hartu eta ikuspegi modernoa ematen die. Dagoeneko hiru liburu atera ditu.

2018an Invisible (euskaraz: Ikusezin) liburua atera zuen eta berehala kokatu zen zerrendetako lehen postuetan. 2022ko martxorako dagoeneko 52 edizio izan zituen eta mundu zabalean editatu da; Italian, Errusian, Turkian, Serbian, Lituanian, Ipar Mazedonian, Portugalen, Ukrainan, Hego Korean, Txinan eta Alemanian. 2020an Disney+ plataformak adierazi zuen eleberrian oinarrituriko telesaila prestatzen hasia zela.

 Bibliografia 
 2009: El bolígrafo de gel verde
 2013: Lo que encontré bajo el sofá
 2015: Cuentos para entender el mundo (euskaraz: Mundua ulertzeko ipuinak)
 2015: El regalo
 2016: Cuentos para entender el mundo 2 (euskaraz: Mundua ulertzeko ipuinak 2)
 2018: Invisible (euskaraz: Ikusezin)
 2018: Cuentos para entender el mundo 3 (euskaraz: Mundua ulertzeko ipuinak 3)
 2019: Tierra
 2021: Juntos, col. Cuentos para contar entre dos
 2021: Diferente
 2021: Lo quiero todo, col. Cuentos para contar entre dos
 2022: Invisible, col. Cuentos para contar entre dos (euskaraz: Ikusezin, albuma. Biren artean kontatzeko ipuinak)
 2023: Las reglas del Ratoncito Pérez

 Sariak 
 2011: Premio Onda Cero Castellón, El bolígrafo de gel verde eleberriagatik
 2017: IES Benjamín de Tudela Eleberri Saria, El regalo eleberriagatik
 2019: Yoleo Saria, Invisible eleberriagatik
 2019: Hache Saria, Invisible eleberriagatik
 2020: El Corte Inglés Gazteentzako eleberriaren Saria, Invisible eleberriagatik
 2021: Cento Saria (Italia) Gazte Literatura, Invisible eleberriagatik
 2021: Book Trailers Fundación Planeta, Tierra eleberriagatik
 2023: Premi Menjallibres, Diferente eleberriagatik

 Erreferentziak 

 Kanpo estekak 
 : Webgune ofiziala

Kategoria:Gaztelaniazko idazleak
Kategoria:Espainiako eleberrigileak
Kategoria:Castelló de la Planarrak